
Grozījumi Ministru kabineta 2022. gada 26. aprīļa noteikumos Nr. 260 "Kārtība, kādā lauksaimniekiem piešķir valsts atbalstu īstermiņa aizdevuma veidā"
Izdoti saskaņā ar Lauksaimniecības un lauku attīstības likuma 5. panta 3.1, ceturto un septīto daļu
· Izdarīt Ministru kabineta 2022. gada 26. aprīļa noteikumos Nr. 260 "Kārtība, kādā lauksaimniekiem piešķir valsts atbalstu īstermiņa aizdevuma veidā" (Latvijas Vēstnesis, 2022, 82. nr.) šādus grozījumus:
· 1. Izteikt 5.1. apakšpunktu šādā redakcijā:
· "5.1. ja kārtējā gadā ir pieteicies ilgtspēju sekmējošā ienākumu pamatatbalstam  saskaņā ar normatīvajiem aktiem par tiešo maksājumu piešķiršanas un administrēšanas  kārtību;".
· 2. Izteikt 5.2. apakšpunktu šādā redakcijā:
· "5.2. ja lauksaimnieks lauksaimniecībā izmantojamo zemi ir  deklarējis ilgtspēju sekmējošā ienākumu pamatatbalsta saņemšanai ar kultūraugu un zemes izmantošanas kodu 710 un 720, lauksaimniekam kārtējā gada 1. aprīlī Lauksaimniecības datu centrā ir reģistrēti lauksaimniecības dzīvnieki;".
· 3. Izteikt 6. punktu šādā redakcijā:
· "6. Lai pieteiktos atbalstam, lauksaimnieks līdz kārtējā gada 1. septembrim iesniedz Lauku atbalsta dienesta elektroniskajā pieteikšanās sistēmā iesniegumu, apliecinot, ka pilnvaro Lauku atbalsta dienestu ieturēt atbalsta summu no kārtējā gadā aprēķinātā  ilgtspēju sekmējošā ienākuma pamatatbalsta avansa maksājuma vai gala maksājuma."
· 4. Izteikt 8. punktu šādā redakcijā:
· "8. Atbalsta apmērs ir 40 euro par  ilgtspēju sekmējošā ienākuma pamatatbalstam pieteikto hektāru, ko nosaka, ņemot vērā ilgtspēju sekmējošā ienākuma pamatatbalsta avansa apmēru, kas aprēķināts saskaņā ar Eiropas Parlamenta un Padomes 2021. gada 2. decembra Regulas (ES) Nr.  2021/2116 par kopējās lauksaimniecības politikas finansēšanu, pārvaldību un uzraudzību un ar ko atceļ Regulu (ES) Nr.1306/2013 (turpmāk – Padomes regula Nr. 2021/2116) 44. panta 2. punkta  “a” apakšpunktu."
· 5. Izteikt 11. punktu šādā redakcijā:
· "11. Atbilstoši Padomes regulas Nr. 2021/2116  69. panta 1. punktam Lauku atbalsta dienests elektroniskajā pieteikšanās sistēmā nodrošina ģeotelpiskā iesnieguma pieejamību."
· 6. Izteikt 13. punktu šādā redakcijā:
· "13. Izmaksātā atbalsta summu Lauku atbalsta dienests ietur no kārtējā gada ilgtspēju sekmējošā ienākuma pamatatbalsta avansa maksājuma, kas lauksaimniekam aprēķināts atbilstoši Padomes regulas Nr. 2021/2116 44. panta 2. punkta "a" apakšpunktam vai aprēķinātā gala maksājuma."

